钦定古今图书集成/历象汇编/庶征典/第164卷 > 《管窥辑要》 > 《众鸟杂占》
## 钦定古今图书集成/历象汇编/庶征典/第164卷 > 《管窥辑要》 > 《众鸟杂占》

野鸟巢宫室，或门上，宫室将虚。一曰：“其宫室主者不
居。”又曰：“鸟巢君门殿屋，君出殿空。”又曰：“野鸟巢君宫
室，不出三年，狄人内侵。”

“鸟巢在人屋”，是谓“《易》常”民更改。

白鸟集庭，宫室将空。

《野鸟入人家》，勿杀之，杀之有殃。

野鸟宿人屋中，其地血流。

野鸟鸣君门上，作人声，君亡。鸣官署，官署空，鸣人家，
其家主亡。

人家宅舍后禽鸟喧噪，不出一月有丧。

《鸟鸣》音如哭泣，有死丧。

《大鸟》，在王殿门上作巢，有夷人伐。

群鸟飞象人形者为兵，作蛟龙六畜形者皆为兵，作
蜂蝇形者有火灾。

“鸟兽纵横”，兵起。

众鸟下饮人家井水者，家虚。

野鸟来邑中，生子民饥虚。

《鸟巢》城上及城下，不出一年，其城有兵围。

众鸟积水上，女持政，兵革兴，不出四年王道绝。
鸟巢国中，树岁熟，且安邑中，终年无事。

《野鸟来止》市中，屋舍《上邑大虚》。

《野鸟来》，止于市中，其地流血。

鸟鹊自死于室中及屋上，人君宫室门上，其地凶。
群鸟夜鸣，国邑不安，主有征行，分野易治，奸谋欲起，
野禽与家犬豕𩰚，贼将至，
众鸟翔起障日，群下有谋，宜警备。

众鸟宿城上，头向城内，被围向外，则破于众兵。
众鸟飞舞于市邑，有兵众鸟飞入人家，大凶。

鸟与家鸡淫，世主乱。外臣有横逆，谋，兵将起。

“众鸟无故下食于邑中”，民饥之兆。

《白鸟》城上东西顾望者，军破城陷。

群鸟聚集或相噪，所见之处有流血。

非常之鸟，栖集城邑，此谓“剑吏”，其邑有兵。

野鸟宿邑中及附木，兵起邑空。

“鸟巢井中”，贼伐君。

众鸟群下饮井。《地镜》曰：“兵地，其邑为墟。”

“众鸟集城邑，屋上立成行”，其城邑凶。

城邑中终岁无鸟雀兵起，其地故墟无人，忽有群鸟
日日来集其地，必复为邑。

众鸟自相𩰚死，其地有兵战，邑无人居；一曰：“鸟雀群
𩰚，其国兵起。
蜚鸟与走兽𩰚横，兵方起。”京房曰：“国有殃，有兵战；
鸟焚其巢，王者绝世。”京房曰：“君政暴虐，则鸟焚其巢。
野鸟无故自死宫庭之中，兵起，军忧；死人家屋上，其
家有灾；死营垒之中，军凶。”

野鸟入庙堂中，有小人乱于宫中，人主女后皆恶之。
水鸟集于庙堂，执政者非其人。《京房》曰：“辟退有德，厥
妖水鸟集于国中。”

鸟鹊群鸣于朝，群臣交相为害。

燕雀生非其类，子不嗣世。《京房》曰：“贼臣在国家将授
于人，则有燕生雀，雀生燕。”一曰，燕生雀，诸侯铄，
鸟却飞，世主失国。

文鸟居野，不出三年，有死君。

“众鸟群，下集地”，其地将墟。

国中树终岁无鸟来，其地有兵。

白鸟来巢国中树，岁熟人安。